Държавен вестник, бр. 3, 2016 г., стр. 117

БРОЙ  3	
Д Ъ Р Ж А В Е Н  В Е С Т Н И К 	
СТР.  117  
Подчинените формирования на Съвместното 
командване на силите са дислоцирани в 42 вой-
скови района. 
Сухопътните войски са разположени в 17 гар-
низона, в които са позиционирани 70 войскови 
района и 7 гарнизонни стола. 
Наличната инфраструктура на Военновъздуш-
ните сили е разположена в 77 войскови района 
и в части от такива, от които 31 са основни, а в 
останалите са разположени съоръжения, осигу-
ряващи войсковата дейност (близки и далечни 
приводни станции, свързочни възли, трафопос-
тове, помпени станции).
Инфраструктурните съоръжения на Военномор-
ските сили са дислоцирани в 42 войскови района: 
21 от тях са от казармен тип, 6 – от складов тип, 
2 – пристанища, 1 летище и 12 от друг тип. 
Бригада специални сили е разположена в 
5 войскови района. 
Инфраструктурата за отбрана на другите 
структури (служба „Военна полиция“, служба 
„Военна информация“ и елементите на образо-
вателната система и учебните центрове) няма да 
претърпи съществени изменения по отношение на 
дислокация и РЗП на основната инфраструктура.
X. Поддържане на съществуващите и развитие 
на нови отбранителни способности.
За поддържане на модерни и боеспособни 
въоръжени сили и за реализиране на полити-
ката в сферата на отбраната и сигурността в 
съответствие с процеса на отбранително пла-
ниране на НАТО и с процеса на развитие на 
отбранителни способности в ЕС ще се поддържа 
и развива ефективно и ефикасно планиране на 
отбраната, базирано на способности, целящо 
изграждане, развитие, поддръжка и използване 
на необходимите способности на въоръжените 
сили за изпълнение на задачите по отбрана 
на страната, изпълнение на задълженията на 
Република България в системата за колективна 
сигурност и отбрана, а също така и за принос 
към националната сигурност в мирно време. 
В съответствие с нивото на национална амби-
ция ще се изграждат, развиват и поддържат ба-
лансирани способности на трите вида въоръжени 
сили за планиране и ефективно провеждане на 
операции с приоритет в областите бойна ефектив-
ност, информационно осигуряване, командване, 
управление и комуникация.
На базата на формулираните мисии и про-
изтичащите от тях задачи с цел определяне на 
необходимите способности на ВС са разработени 
и утвърдени сценарии за планиране. Същите са 
приоритизирани чрез Методика за приоритизи-
ране на способности с дефицит. Националните 
военни способности са структурирани в „Каталог 
на способностите за развитие на ВС на Република 
България“ в съответствие с приетите в НАТО 
основни области, а именно: 
· Подготовка (Prepare); 
· Стратегическо развръщане (Project); 
· Бойна ефективност (Engage); 
· Поддръжка (Sustain); 
· Командване, управление и комуникации 
(Consult, Command & Control); 
· Защита и мобилност (Protect); 
· Информационно осигуряване (Inform).
Подготовка – изисква способности за пови-
шаване на ефективността на въоръжените сили 
и на непосредствената подготовка преди участие 
в операции и включва: обучение и подготовка, 
провеждане на учения, планиране на операциите, 
разработване на концепции и доктрини, изуча-
ване на поуки от практиката, експериментиране, 
стандартизация, придобиване, изследователска и 
развойна дейност, провеждане на преговори за 
статута на многонационалните формирования, 
изграждане на многонационален капацитет.
Ще продължи развитието на Центъра за из-
следване, изграждане и развитие на способностите 
на НАТО за управление на кризи и реагиране 
при бедствия, катастрофи и аварии.
Ще продължи развитието на инициативата 
Connected Training Initiative и реализирането 
на проект с общо финансиране от НАТО за 
свързване на Съвместното съоръжение Учебен 
полигон „Ново село“ с полигоните в Хохенфелс и 
Графенвьор, Германия, и тренировъчния център 
на НАТО Бидгошч (Полша).
Ще продължи разработването на единен план 
за подготовка с използването на Съвместните 
съоръжения на територията на Република Бъл-
гария, включително с участието на трети страни 
от НАТО и страни партньори и преминаването 
от двустранни към многостранни учения, под-
готовки и тренировки.
Ще продължи нашето участие в инициативата 
на НАТО за Свързаност на силите, както и ще се 
търсят допълнителни възможности за развитие 
на способности на двустранна, многостранна ос-
нова и на основата на Концепцията за рамковата 
нация. Приоритет ще бъде присъединяване към 
групата от страни с рамкова нация Германия 
и към командването в Шчечин (Полша) като 
основно за Източна Европа.
Стратегическо развръщане – изисква способ-
ности за стратегическо развръщане в назначена 
зона за съвместни операции.
Ще продължи членството на страната ни в 
програмата на НАТО за Стратегически възду-
шен превоз С-17 и Многонационалния коорди-
национен център за превоз по море, с което ще 
бъдат изпълнени изискванията за способности 
за стратегическо развръщане в назначена зона 
за съвместни операции.
Бойна ефективност – изисква способности за 
ефективно бойно въздействие (пряко или непряко) 
върху противника посредством прилагането на 
физически или когнитивни ефекти чрез комбина-
ция от съвместен маньовър и огнево поразяване, 
а когато е подходящо – и чрез други оперативни 
способи, мерки и механизми за налагане на 
волята над противника.
За изпълнението на изискванията в тази 
област съществен принос ще има придобива-
нето на нова бойна бронирана машина заедно 
със съответното оборудване, екипировката и 
подготовката на 3 батальонни бойни групи от